

VLADA REPUBLIKE HRVATSKE

Zagreb, 24. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o doprinosu Republike Hrvatske za projekt obnove sustava javne rasvjete i električne mreže grada Janjeva, Republika Kosovo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. stavka 2. Zakona o Vladi Republike Hrvatske (Narodne novine, br. 150/11., 119/14., 93/16., 116/18., 80/22. i 78/24.), a u vezi sa člankom 8. podstavkom 6. Zakona o međunarodnoj razvojnoj suradnji i humanitarnoj pomoći (Narodne novine, br. 14/24), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2024. godine donijela

**O D L U K U**

**o doprinosu Republike Hrvatske za projekt obnove sustava javne rasvjete i električne mreže grada Janjeva, Republika Kosovo**

**I.**

Vlada Republike Hrvatske donosi Odluku o doprinosu Republike Hrvatske za projekt obnove sustava javne rasvjete i električne mreže grada Janjeva, Republika Kosovo u iznosu od 500.000,00 eura.

**II.**

Zadužuje se Ministarstvo vanjskih i europskih poslova za pripremu, ugovaranje, izvršenje i stručno praćenje provedbe aktivnosti iz točke I. ove Odluke.

Ovlašćuje se ministar vanjskih i europskih poslova za sklapanje sporazuma s Programom Ujedinjenih naroda za razvoj (UNDP) u svrhu provedbe aktivnosti iz ove Odluke.

**III.**

Financijska sredstva potrebna za provedbu ove Odluke osigurat će se preraspodjelom unutar Državnog proračuna Republike Hrvatske za 2024. godinu i projekcijama za 2025. i 2026. godinu na razdjelu Ministarstva vanjskih i europskih poslova.

**IV.**

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_\_\_\_\_ 2024.

P R E D S J E D N I K

mr. sc. Andrej Plenković

**OBRAZLOŽENJE**

Sukladno članku 8. podstavku 6. Zakona o međunarodnoj razvojnoj suradnji i humanitarnoj pomoći (Narodne novine, br. 14/24), Ministarstvo vanjskih i europskih poslova uputilo je na donošenje Vladi Republike Hrvatske na temelju članka 31. stavka 2. Zakona o Vladi Republike Hrvatske (Narodne novine, br. 150/11., 119/14., 93/16., 116/18., 80/22. i 78/24.), prijedlog Odluke o doprinosu Republike Hrvatske za projekt obnove sustava javne rasvjete i električne mreže grada Janjeva, Republika Kosovo u iznosu od 500.000,00 eura.

Na inicijativu Veleposlanstva Republike Hrvatske u Republici Kosovo i u suradnji s Programom Ujedinjenih naroda za razvoj (UNDP) razvijen je prijedlog projekta obnove sustava javne rasvjete i električne mreže u Janjevu. Ovaj projekt nastoji odgovoriti na višestruke razvojne izazove s kojima se Janjevo trenutno suočava, uključujući zastarjelu javnu infrastrukturu koja značajno utječe na hrvatsku zajednicu u tom području.

Janjevo je, naime, kroz povijest bilo središte hrvatske kulture i tradicije na Kosovu, no ekonomske promjene i geopolitička situacija doveli su do migracija Hrvata s tog područja. Očuvanje i prosperitet ove zajednice od vitalnog su značaja za očuvanje hrvatskog identiteta te jačanje veza među hrvatskom zajednicom, kako na lokalnoj tako i na globalnoj razini.

Slijedom navedenog, Ministarstvo vanjskih i europskih poslova predlaže da Vlada Republike Hrvatske uputi ciljani financijski doprinos UNDP-u u ukupnom iznosu od 500.000,00 eura za projekt obnove sustava javne rasvjete i električne mreže u gradu Janjevo s ciljem rješavanja trenutnih infrastrukturnih problema, ali doprinosa održivom razvoju i sigurnosti ove ranjive zajednice.

Financijska sredstva za provedbu ove Odluke osigurat će se preraspodjelom unutar Državnog proračuna Republike Hrvatske za 2024. godinu i projekcijama za 2025. i 2026. godinu na razdjelu Ministarstva vanjskih i europskih poslova, aktivnosti K776046 - Razvojna suradnja, poziciji 3621 – Tekuće pomoći međunarodnim organizacijama te institucijama i tijelima EU, izvor 11 - Opći prihodi i primici.